04005220407010008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 522 


4 Ιουλίου 2001 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Καθορισμός ορίων αιγιαλού και παραλίας, στη θέση 

«Κόκκινα» νήσου Σύρου. 1 

Επικύρωση καθορισμού οριογραμμής ρέματος στον 
οικισμό Αμυγδαλεώνα Ν. Καβάλας. 2 


ΑΠΟΦΑΣΕΙ Σ 

Αριθ. 1050627/4648/Β0010 (1) 

Καθορισμός ορίων αιγιαλού και παραλίας, στη θέση 
«Κόκκινα» νήσου Σύρου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρ.1 μέχρι και 7 του Α.Ν. 
2344/1940 "περί αιγιαλού και παραλίας", όπως τροποποι¬ 
ήθηκε και συμπληρώθηκε με τις διατάξεις του άρθρου 13 
του Ν.1078/80 και του άρθρου 23 του Ν.1337/1983. 

2. Τις διατάξεις του Ν.3200/55 "περί διοικητικής αποκέ¬ 
ντρωσης όπως αυτές τροποποιήθηκαν και ισχύουν σήμε¬ 
ρα με τα Ν.Δ 532/79, Β.Δ 704/70, Β.Δ 705/70, Β.Δ 192/72 
Π.Δ 71/84 Π.Δ 347/86, Ν.2026/92 και Π.Δ 97/93. 

3. Τις διατάξεις του Ν.Δ 439/70 "περί συμπληρώσεως 
των διατάξεων περί αιγιαλού". 

4. Τις διατάξεις του άρθρου 20 Ν.719/77 "περί του τρό¬ 
που σύνταξης τοπογραφικών και υψομετρικών διαγραμ¬ 
μάτων από ιδιώτες μηχανικούς κλπ". 

5. Τις διατάξεις του άρθρου 100 του Π.Δ 284/88 "περί 
συγκροτήσεως μεταξύ άλλων και της επιτροπής καθορι¬ 
σμού ορίων αιγιαλού και θέσεων αμμοληψίας". 

6. Την υπ’αριθ. 1078204/927/0006Α/6.8.92 κοινή Υπουρ¬ 
γική Απόφαση των Υπουργών Προεδρίας και Οικονομι¬ 
κών, με την οποία διατηρείται σε ισχύ η Επιτροπή καθορι¬ 
σμού ορίων αιγιαλού και θέσεων αμμοληψίας. 

7. Τις διατάξεις του άρθρου 19 παραγρ. 5 Ν 2344/95, 
του άρθρου 52 παρ.6 Ν.2218/94, του άρθρου 4 παρ.7του 
Ν.2240/94, δυνάμει των οποίων αρμοδιότητες του Υπουρ¬ 
γείου Οικονομικών που είχαν μεταβιβασθεί στους Νομάρ¬ 
χες, ανήκουν στον Περ/κό Δ/ντή, σε συνδυασμό με αυτές 


του άρθρου 14 παρ.2 του Ν.2399/96 με τις οποίες προ- 
βλέπεται η κατάργηση των θέσεων των Περ/κών Δ/ντών, 
οι αρμοδιότητες πλέον του οποίου περιήλθαν στο Γενικό 
Γραμματέα της Περιφέρειας και ασκούνται από τον Ανα¬ 
πληρωτή Περ/κό Δ/ντή. 

8. Τις διατάξεις του τέταρτου εδαφίου της παρ.2 του άρ¬ 
θρου 1 και της παρ.6 του ίδιου άρθρου του Ν.2503/97 "Δι¬ 
οίκηση, οργάνωση, στελέχωση της Περιφέρειας, ρύθμι¬ 
ση θεμάτων για την τοπική αυτοδιοίκηση και άλλες διατά¬ 
ξεις (ΦΕΚ 107/Α), σύμφωνα με τις οποίες οι Περί 
φερειακές Υπηρεσίες του Υπουργείου Οικονομικών, που 
συγκροτούσαν την Περιφερειακή Διοίκηση του Νομού ή 
Νομαρχίας, δεν υπήχθησαν στην ενιαία οργανική μονάδα 
της Περιφέρειας, ούτε καταργήθηκαν, αλλά αποτελούν 
από 1.9.97, Υπηρεσίες του Υπουργείου Οικονομικών. 

9. Την 1039386/441/Α0006/21.4.2000 (ΦΕΚ 571 τ. Β/21- 
4-2000) κοινή απόφαση του Πρωθυπουργού και του Υ¬ 
πουργού Οικονομικών, που αφορά στην ανάθεση αρμο¬ 
διοτήτων Υπουργού Οικονομικών στους Υφυπουργούς. 

10. Την υπ’ αριθ. 1043053/483/Α0006/9.5.2000 (ΦΕΚ662 
τ. Β/10.5.2000 απόφαση του Υφυπουργού Οικονομικών 
"περί μεταβίβασης αρμοδιοτήτων του στον Γεν.Γραμμα- 
τέα, στους Γεν.Διευθυντές κλπ. του Υπουργείου Οικονο¬ 
μικών. 

11. Την από 27.1.2000 έκθεση της κατά το άρθρο 100 
Π.Δ. 284/88 αρμόδιας Επιτροπής καθορισμού ορίων αι- 
γιαλού και παραλίας για τον καθορισμό ορίων αιγιαλού 
και δημιουργία ζώνης παραλίας στη θέση "Κόκκινα" προ ι¬ 
διοκτησίας Σεμπόγλου, νήσου Σύρου. 

12. Το από Ιούλιο 1999 τοπογραφικό και υψομετρικό 
διάγραμμα, κλίμακας 1:500 σε μία πινακίδα, το οποίο συ¬ 
ντάχθηκε από τον Νικόλαο Ζαννή, Τοπογράφο Μηχ/κό, ε¬ 
λέγχθηκε για την ακρίβεια της αποτύπωσης την 27.1.2000 
από τον Γεώργιο Αβραάμ, Τοπογράφο Μηχ/κό της Κτη¬ 
ματικής Υπηρεσίας Κυκλάδων και θεωρήθηκε την ίδια η¬ 
μερομηνία από τον ίδιο. 

13. Την υπ’αριθ. 544.5/154/01/1.3.2001 σύμφωνη γνώμη 
του ΓΕΝ για τα όρια του αιγιαλού, αποφασίζουμε: 

Επικυρώνουμε την από 27.1.2000 έκθεση της κατά το 
άρθρο 100 Π.Δ 284/88 αρμόδιας Επιτροπής περί χάραξης 
των ορίων αιγιαλού και δημιουργία ζώνης παραλίας στη 
θέση "Κόκκινα" νήσου Σύρου καθώς επίσης και το από Ι¬ 
ούλιο 1999 τοπογραφικό διάγραμμα κλίμακας 1:500 σε 
μίαπινακίδατο οποίο συντάχθηκε από τον Νικόλαο Ζαννή 

Τοπογράφο Μηχ/κό, ελέγχθηκε για την ακρίβεια της απο¬ 
τύπωσης από τον Γεώργιο Αβραάμ Τοπογράφο Μηχανικό 
της Κτηματικής Υπηρεσίας Κυκλάδων την 27.1.2000 και 
θεωρήθηκε την ίδια ημερομηνία από τον ίδιο. 

Στο τοπογραφικό αυτό διάγραμμα καθορίσθηκε η οριο- 
γραμμή του αιγιαλού με κόκκινη συνεχή πολυγωνική 
γραμμή, με στοιχεία από 1,2, 3.. 13, 14. 

Η οριογραμμή της παραλίας με κίτρινη συνεχή πολυγω¬ 
νική γραμμή με στοιχεία 1’, 2’, 3’,.13’, 14’. 

Καθορίζει ζώνη παραλίας πλάτους ΙΟμ. διότι δεν εξυ¬ 
πηρετούνται οι σκοποί του άρθρου 7, παρ.1 του Α.Ν. 
2344/1940. 

Αποφαίνεται ότι δεν υπάρχει παλαιός αιγιαλός. 

Δεν εξαιρούνται τα κτίσματα που βρίσκονται στη ζώνη 
παραλίας. 

Η παρούσα απόφαση με την έκθεση της επιτροπής και 
το τοπογραφικό διάγραμμα, να δημοσιευθούν στην Εφη¬ 
μερίδα της Κυβερνήσεως. 

Αθήνα, 5 Ιουνίου 2001 

Με εντολή Υπουργού 
Ο Γενικός Διευθυντής Δημ. Περιουσίας 
και Εθν. Κληρ/των 
ΣΠΥΡ. I. ΣΤΑΘΗΣ 


Έκθεση Επιτροπής Καθορισμού των ορίων του Αιγιαλού 
(Άρθρο 100 Π.Δ. 284/88). 

Για τον καθορισμό των ορίων του αιγιαλού που γίνεται 
για πρώτη φορά στη θέση «Κόκκινα» προ ιδιοκτησίας Σε- 
μπόγλου Ν. Σύρου. 

Στη Σύρο, σήμερα 27.1.2000, οι υπογεγραμμένοι: 

1. ΣΤΕΛΙΟΣ ΣΕΖΕΝΙΑΣ, Προϊστάμενος της Κτηματικής 
Υπηρεσίας του Νομού Κυκλάδων, ως πρόεδρος 

2. ΓΕΩΡΓΙΟΣ ΑΒΡΑΑΜ, Τοπ. Μηχανικός της Κτηματικής 
Υπηρεσίας Κυκλάδων ως μέλος 

3. Λ. ΑΝΔΡΟΥΛΑΚΗΣ, Λιμενάρχης Σύρου, ως μέλος α- 
ποτελούντες την επιτροπή καθορισμού των ορίων του αι- 
γιαλού δυνάμει του άρθρου 100 Π.Δ. 284/88 μεταβήκαμε 
επί τόπου στην προαναφερθείσα περιοχή και 

Λαβόντες υπ’ όψη: 

1. Την από 27.7.1999 αίτηση με την οποία ζητείται ο κα¬ 
θορισμός των ορίων του αιγιαλού στην παραπάνω περιο¬ 
χή· 


2. Τοτοπογραφικό και υψομετρικό διάγραμμα το οποίο 
συντάχθηκε τον Ιούλιο 1999 από τον Νικόλαο Ζαννή, Τοπ. 
Μηχ/κό σε μία πινακίδα, σε κλίμακα 1:500, ελέγχθηκε επι- 
τόπου για την ακρίβεια της αποτύπωσης την 27-1-2000 α¬ 
πό τον Γ εώργιο Αβραάμ, Τοπ. Μηχ/κό της Κτηματικής Υ¬ 
πηρεσίας Κυκλάδων και θεωρήθηκε την ίδια ημερομηνία 
από τον ίδιο. 

3. Τις διατάξεις του Ν 1337/83 και του ΑΝ 2344/40 όπως 
αυτός τροποποιήθηκε ως και την προς αυτόν Δικαστη¬ 
ριακή και Διοικητική Νομολογία. 

4. Την από την επιτόπια μετάβαση σχηματισθείσα αντί¬ 
ληψη περί του πλάτους της βρέχόμενης ζώνης της ξηρός 
και λοιπών συναφών στοιχείων, δηλαδή: 

α) Η ακτή είναι βραχώδης. Το «φρύδι» του πρανούς κυ¬ 
μαίνεται σε βάθος από 1 έως 38 μέτρα από την ακτο- 
γραμμή. 

β) Η περιοχή είναι εκτεθειμένη σε ανέμους νοτίων-νο- 
τιοδυτικών διευθύνσεων. 

γ) Η κλίση της περιοχής κυμαίνεται μεταξύ 20 και 40%. 

δ) Το ανάπτυγμα του πελάγους αρχίζει σε απόσταση 
1500 μέτρων περίπου από την ακτογραμμή. 

ε) Στον θαλάσσιο χώρο αναπτύσσονται ξέρες, ενώ τα 
βάθη αυτού κυμαίνονται μεταξύ 3 και 40 μέτρων σε από¬ 
σταση 400 με 500 μέτρων από την ακτογραμμή, αποφα¬ 
σίζουμε: 

1. Καθορίζουμε επί του ανωτέρω τοπογραφικού δια¬ 
γράμματος : 

α) Την οριογραμμή του αιγιαλού με κόκκινη συνεχή πο¬ 
λυγωνική γραμμή και στοιχεία 1, 2,3.13, 14. 

β) Την οριογραμμή της παραλίας με κίτρινη συνεχή πο¬ 
λυγωνική γραμμή και στοιχεία Γ, 2’, 3’.13’, 14’. 

2. Καθορίζουμε ζώνη παραλίας πλάτους 10 μ. διότι δεν 
εξυπηρετούνται οι σκοποί του άρθρου 7 παρ. 1 του ΑΝ 
2344/40. 

3. Αποφαινόμαστε ότι δεν υφίσταται παλαιός αιγιαλός. 

Η Επιτροπή 

Ο Πρόεδρος Τα Μέλη 

ΣΤΕΛΙΟΣ ΣΕΖΕΝΙΑΣ ΓΕΩΡΓΙΟΣ ΑΒΡΑΑΜ 


Λ. ΑΝΔΡΟΥΛΑΚΗΣ 

Αρίθ. 1295 (2) 

Επικύρωση καθορισμού οριογραμμής ρέματος στον οικι¬ 
σμό Αμυγδαλεώνα Ν. Καβάλας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΝΑΤΟΛΙΚΗΣ 
ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Τις διατάξεις του άρθρου 6 του Ν.880/79 (ΦΕΚ 58 Α’) 
«περί καθορισμού ανωτάτου ορίου συντ. δομήσεως, 
κ.λ.π.» με το οποίο ρυθμίζονται θέματα καθορισμού οριο- 
γραμμών ρεμάτων, όπως συμπληρώθηκε με το άρθρο 6 
παρ. 1 (γ) του Ν. 2052/92(ΦΕΚ94 Α’). 

2. Τις διατάξεις του άρθρου 29 παρ. Α.2του ν.2831/2000 
(ΦΕΚ 140 Α’) με τις οποίες μεταβιβάσθηκε η αρμοδιότητα 
έγκρισης πολεοδομικών μελετών των οικισμών μέχρι 
2000 κατ. στο Γ ενικό Γ ραμματέα της Περιφέρειας, σε 
συνδυασμό με τα αναφερόμενα στην παρ. Γ. 7 της Εγκ. 
38/98 του ΥΠΕΧΩΔΕ. 

3. Τις διατάξεις του Ν. 2503/97 (ΦΕΚ 107 Α’) «Διοίκηση, 
οργάνωση, στελέχωσητης Περιφέρειας, κ.λ.π.». 

4. Το υπ’ αρ. 07/906/27.3.2001 έγγραφο της Δ/νσης Τε¬ 
χνικών Υπη ρεσιών Ν. Καβάλας και το συνοδευτικό του το- 
πογραφικό διάγραμμα επί του οποίου έγινε ο καθορισμός 
ων οριογραμμώντου ρέματος. 


5. Την υπ’ αριθ. 61/13.3.2001 απόφαση του Δημ. Συμ¬ 
βουλίου Φιλίππων με το συνοδευτικό αυτής θεωρημένο 
τοπογραφικό διάγραμμα με την οποία διατυπώνεται η 
σύμφωνη γνώμη του για τον ανωτέρω καθορισμό των ο- 
ριογραμμών του ρέματος, αποφασίζουμε: 

Επικυρώνουμε το τοπογραφικό διάγραμμα που συνο¬ 
δεύει το υπ’ αριθ. 07/906/27.3.2001 έγγραφο της Δ/νσης 
Τεχν. Υπηρεσιών Ν. Καβάλας, στο οποίο καθορίζονται με 
κόκκινες γραμμές οι οριογραμμές του ρέματος που βρί¬ 
σκεται εντός του ρυμοτομικού σχεδίου του οικισμού Αμυ¬ 
γδαλεώνα Ν. Καβάλας. 

Το σχετικό πρωτότυπο διάγραμμα υπό κλίμακα 1:1000 
θεωρήθηκε από την προϊσταμένη της Δ/νσης ΠΕ.ΧΩ στις 
24.5.2001. 

Από τις διατάξεις της απόφασης αυτής δεν επιβαρύνε¬ 
ται ο κρατικός προϋπολογισμός ούτε ο προϋπολογισμός 
του οικείου Ο.Τ.Α. 

Η απόφαση αυτή μαζί με το συνημμένο διάγραμμα να 
δημοσιευθεί στην εφημερίδα της Κυβερνήσεως. 

Η ισχύς της παρούσας αρχίζει από την ανωτέρω δημο¬ 
σίευση. 

Κομοτηνή, 24 Μάίου 2001 

Ο Γενικός Γραμματέας 
ΑΡΗΣ ΠΑΠΑΔΟΠΟΥΛΟΣ 

